  Z A P I S N I K

31. sjednice Vijeća Mjesnog odbora Petruševec, 
održane 29. studenoga 2023., u prostorijama mjesne samouprave MO Petruševec, s početkom u 19.00 sati

NAZOČNI ČLANOVI VIJEĆA
1. Kristijan Rašić 
2. Mile Komljenović
3. Kristina Topolovec	
4. Darko Mišić
NENAZOČNI ČLANOVI VIJEĆA
1. Luka Bojev

Sjednici predsjedava Kristijan Rašić, predsjednik Vijeća.

	Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 31. sjednicu Vijeća Mjesnog odbora.

Prije utvrđivanja dnevnog reda, predsjednik Vijeća Kristijan Rašić, otvara raspravu o zapisniku s 30. sjednice Vijeća Mjesnog odbora Petruševec. 
S obzirom da nema dodatnih primjedbi, Vijeće jednoglasno verificira zapisnik s 30. sjednice.  
Na prijedlog predsjednika i provedenog glasovanja
Vijeće jednoglasno utvrđuje
D N E V N I     R  E D

1. Davanje mišljenja o prijedlogu odluke o izmjenama Odluke o davanju u zakup i na drugo korištenje površina javne namjene.
2. Davanje mišljenje o nacrtu prijedloga Odluke o izmjeni i dopuni Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i o vanjskom izgledu pokretnih naprava i privremenim građevinama.
3. Aktualna komunalna problematika
4. Razno: izvješća, pitanja i  prijedlozi

Ad 1.) Davanje mišljenja o prijedlogu odluke o izmjenama Odluke o davanju u zakup i na drugo korištenje površina javne namjene.

Predsjednik Vijeća, Kristijan Rašić  kratko pojašnjava kako se radi o Odluci o davanju u zakup i na drugo korištenje površina javne namjene (Službeni glasnik Grada Zagreba 8/23) članak 25. mijenja se i glasi: „Lokacije – mjesta na površinama javne namjene za postavljenje pokretnih naprava za prodaju vlastitih sezonskih proizvoda – jagoda, trešanja i bobičastog voća, dodjeljuju se javnim natječajem i to za prodaju: jagoda u razdoblju od 20. travnja do 10. lipnja (trajanje prodaje 40 dana unutar navedenog razdoblje): trešanja u razdoblju od 20. svibnja do 1. srpnja  (trajanje prodaje 30 dana unutar navedenog razdoblja): - bobičastog voća – kupina, malina, ribiza, aronije, borovnica u razdoblju od 1. lipnja do 1. kolovoza (trajanje prodaje 45 dana unutar navedenog razdoblja). 
Predsjednik otvara raspravu. 
Nakon kratke rasprave Vijeće jednoglasno donosi sljedeći

Z A K L J U Č A K
o davanju mišljenja o Prijedlogu odluke o izmjenama Odluke o davanju u zakup i na drugo korištenje površina javne namjene


1. Vijeće Mjesnog odbora Petruševec daje pozitivno mišljenje o Prijedlogu odluke o izmjenama Odluke o davanju u zakup i na drugo korištenje površina javne namjene. 
2. Ovaj zaključak biti će dostavljen Gradskom uredu za mjesnu samoupravu, promet, civilnu zaštitu i sigurnost.


Ad 2.) Davanje mišljenja o nacrtu prijedloga Odluke o izmjeni i dopuni Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i o vanjskom izgledu pokretnih naprava i privremenih građevina.

Predsjednik Vijeća Kristijan Rašić kratko pojašnjava kako se radi o Odluci o mjestima za trgovinu na malo izvan prodavaonica i tržnica na malo koja se obavlja na pokretnim napravama i o vanjskom izgledu pokretnih naprava i privremenih građevina (Službeni glasnik Grada Zagreba 26/21 i 8/23) Članak 3. a mijenja se i glasi:
[bookmark: _Hlk122506371][bookmark: _Hlk122339774]„Na pokretnim napravama na lokacijama u gradskim četvrtima može se obavljati i trgovina na malo za sezonsku prodaju jagoda, trešanja i bobičastog voća.
Lokacije i mjesta na lokacijama za sezonsku prodaju jagoda, trešanja i bobičastog voća iskazani su u kartografskom prikazu koji se objavljuje na mrežnoj stranici Grada Zagreba.
U tabličnom prikazu po gradskim četvrtima određen je broj lokacije, naziv lokacije, mjesni odbor, namjena, broj mjesta i vrsta pokretne naprave.
Predsjednik otvara raspravu. 
Nakon kratke rasprave Vijeće jednoglasno donosi sljedeći

Z A K L J U Č A K
o davanju mišljenja o Prijedlogu odluke o izmjenama Odluke o davanju u zakup i na drugo korištenje površina javne namjene


1. Vijeće Mjesnog odbora Petruševec daje pozitivno mišljenje o Prijedlogu odluke o izmjeni i dopuni Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i o vanjskom izgledu pokretnih naprava i privremenih građevina. 
2. Ovaj zaključak biti će dostavljen Gradskom uredu za mjesnu samoupravu, promet, civilnu zaštitu i sigurnost.

Ad 3.) Aktualna komunalna problematika.

Predsjednik Vijeća Mjesnog odbora Kristijan Rašić na temelju zahtjeva građana predlaže postavu prometnih ogledala u ulici I. Petruševec V. odvojak kod kbr. 166.
Član Vijeća  Darko Mišić ukazuje na problem prometnog ogledala u ulici I Petruševec V. odvojak kod kbr. 58. Napominje da je tamo veliki problem izlaska na ulicu jer se ne vide auti koji dolaze s desne strane zbog visoke živice i parkiranih automobila.
Otvara raspravu:
Nakon rasprave Vijeće jednoglasno donosi 


Z a k l j u č a k
o postavi prometnog ogledala u ulici I. Petruševec V. odvojak kod kbr. 166 i 9. 

Vijeće Mjesnog odbora Petruševec predlaže Vijeću Gradske četvrti Peščenica-Žitnjak da zatraži stručni očevid i u okviru svoje nadležnosti pokrene postupak: 

· postave prometnog ogledala u ulici  I. Petruševec V. odvojak, na odvojku kod kbr. 166 radi uočavanja automobila koji dolaze iz smjera juga (desne strane)
· postavu prometnog ogledala u ulici I. Petruševec V. odvojak,  na odvojku kod kbr. 9 radi uočavanja automobila koji dolaze iz smjera juga (desne strane) – suglasnost stranke u prilogu jer bi se ogledalo trebalo postaviti na rasvjetni stup koji se nalazi u privatnom vlasništvu
· izvod iz Geoportala u prilogu
· ovaj zaključak dostavlja se Vijeću Gradske četvrti na postupanje.


Predsjednik Vijeća Mjesnog odbora Kristijan Rašić ukazuje da je dobio upit građana iz I. Petruševca IV. odvojka radi nasipavanja puta kod k.č. 4917/2 i 4199/6. Mišljenja je da prvo treba provjeriti imovinsko-pravne odnose te onda pokrenuti proces asfaltiranja produžetka puta sa svim popratnim sadržajima.
Također napominje da će zatražiti koordinacijski sastanak s plinarom, vodoopskrbom i odvodnjom, Mjesnom samoupravom te predsjednikom Vijeća Gradske četvrti a vezano za postavljanje plina u I. Petreuševcu IV. odvojku.

 Predsjednik Vijeća Mjesnog odbora Kristijan Rašić ukazuje da je dobio upit stranke iz Novog Petruševca I. odvojka 3c a vezano za sanaciju ceste. Napominje da prilikom jakih kiša stoji voda na ulazu u dvorište.
Otvara raspravu:
Nakon rasprave Vijeće jednoglasno donosi 

Z a k l j u č a k
o saniranju dijela ceste u Novom Petruševcu I. odvojku kod kbr. 3c

Vijeće Mjesnog odbora Petruševec predlaže Vijeću Gradske četvrti Peščenica-Žitnjak da zatraži stručni očevid i u okviru svoje nadležnosti pokrene postupak: 

· saniranja dijela ceste u Novom Petruševec, I. odvojku kod kbr. 3c
· ovaj zaključak dostavlja se Vijeću Gradske četvrti na postupanje.



Ad 3.) Izvješća, pitanja i prijedlozi.

Predsjednik Vijeća Kristijan Rašić, izvještava nazočne vijećnike sa radom između dviju sjednica te odgovorima koja su zaprimili na zaključke Vijeća. Napominje da su sve dobili u izvještajima. 
Budući da više nije bilo pitanja i prijedloga predsjednik zaključuje da je ovime iscrpljen dnevni red i zaključuje sjednicu.
Dovršeno u 20.00 sati.
Zapisnik sastavio:                                                                                                                                                                                                                                                 
______________
Kristijan Rašić

Zagreb, 29. studenoga 2023.

Predsjednik
Vijeća Mjesnog odbora
Petruševec
_______________________
 Kristijan Rašić
